Lisa lapsevanemale ja õpetajale **Töökoralduse muudatusele eriolukorra perioodil**

* Vana-Vigala Põhikooli koolihooned on kinni õppetööks, väljarentimiseks ja huvitegevuse korraldamiseks.
* Vabariigi valitsus on välja kuulutanud eriolukorra. Seetõttu töötame lähtudes direktori käskkirjast distantsõppel alates 16. märtsist 2020.
* Esialgu on perioodi pikkuseks määratud kaks nädalat, edaspidine otsustatakse lähtudes olukorrast.
* Distantsõpe toimub Vana-Vigala Põhikooli vastavalt tunniplaanile.
* Õppetöö toimub eelkõige eKooli kaudu. Õpetajad lisavad antud õppepäeva õpiülesanded eKooli hiljemalt kell 10.00. Õpetaja võib anda õpilastele ka mahuka ja mitmel õppepäeval lahendatava ülesande. Sel juhul on vastav info ka eKoolis.
* Aineõpetaja on õpilastele ja lapsevanematele ainealasteks küsimusteks kättesaadav igal õppepäeval kell 10.00–15.00.
* Klassijuhataja on õpilastele ja lapsevanematele kättesaadav muudeks koolielu puudutavateks küsimusteks igal õppepäeval kell 10.00–15.00. Vajadusel suunab klassijuhataja küsimuse edasi koolitöötajale, kelle pädevusse vastuse andmine kuulub.
* Õppe tõhusaks korraldamiseks vajame tagasisidet õpilastelt ja lapsevanematelt. Klassijuhataja pöördub nii õpilaste kui ka lapsevanemate poole vähemalt kord nädalas palvega saata infot erinevates küsimustes: õppe sisu ja maht, tehniline korraldus jne. Klassijuhataja pöördumisele vastab lapsevanem vabas vormis, saates lühidad ja konkreetsed tähelepanekud, mis aitaksid koolis distantsõppe korraldust paindlikult kohandada.
* Samuti palume haigestumise korral klassijuhatajat informeerida lapse tervislikust olukorrast ja märkida õppetööst eemaloleku põhjus eKooli.
* Tekkivate küsimuste korral palume pöörduda esmalt oma lapse klassijuhataja või aineõpetaja poole. Aineõpetaja saab aidata enda ainest lähtuvalt, klassijuhataja koordineerib muude õppega seotud probleemide lahendamist.
* Ajutise kooli sulgemisega kaasneb ka kohustus püsida kodus ning mitte viibida rahvarohketes paikades. Võimalusel palun viia kontakt teiste inimestega miinimumini.
* Palume jälgida kooli ametlikke suhtluskanaleid (kooli koduleht, eKool), et olla teadlik kõige värskemast koolielu puudutavast infost.